b"\n_START_ARTICLE_\nPalisada\n_START_PARAGRAPH_\nPalisada je \xc4\x8deli\xc4\x8dna ili drvena ograda ili zid razli\xc4\x8dite visine, koja se koristi kao obrambena struktura.\n_START_SECTION_\nTipi\xc4\x8dna konstrukcija\n_START_PARAGRAPH_\nTipi\xc4\x8dna konstrukcija sastoji se od drvenih debla male ili srednje veli\xc4\x8dine postavljenih okomito jedan do drugog tako da nema prostora me\xc4\x91u njima. Debla bi se tada nao\xc5\xa1trila ili istaknula na vrhu, a na suprotnoj strani bila bi zabodena u zemlju. Ponekad bi bili poja\xc4\x8dani dodatnim konstrukcijama. Visina palisade mo\xc5\xbee varirati manje od metra pa sve do gotovo tri metra. Kao obrambena struktura, palisade su se \xc4\x8desto zajedno sa zemljanim radovima._NEWLINE_Palisade su bile savr\xc5\xa1en izbor za malene utvrde ili ostale na brzinu izgra\xc4\x91ene fortifikacije. Budu\xc4\x87i da su bile od drva, mogle su se brzo i jednostavno izgraditi od ve\xc4\x87 dostupnog materijala. Pokazale su se u\xc4\x8dinkovitom za\xc5\xa1titom u kratkotrajnim sukobima, te su bile u\xc4\x8dinkoviti \xc5\xa1tit protiv malih snaga. Ipak zbog svoje drvene konstrukcije bile su ranjive na po\xc5\xbear i opsadno oru\xc5\xbeje._NEWLINE_\xc4\x8cesto su se palisade podizale oko dvorca kao privremeni zid dok se ne bi izgradio stalni kameni zid. \xc4\x8cesto su se koristile u Novoj Francuskoj.\n_START_SECTION_\nPredkolumbovska Sjeverna Amerika\n_START_PARAGRAPH_\nMnoga naselja mississippijske kulture na jugoistoku SAD-a tako\xc4\x91er su koristila palisade. Najistaknutiji primjer je nalazi\xc5\xa1te Cahokia u Collinsvilleu, Illinois. Drvena ograda s nizovima osmatra\xc4\x8dnica ili bastiona u pravilnim intervalima tvorile su 3 kilometra dugu ogradu oko Monk's Mounda i Grand Plaze. Arheolozi su prona\xc5\xa1li dokaz ograde tijekom iskapanja tog podru\xc4\x8dja, te pokazatelje da je ograda bila izgra\xc4\x91ivana nekoliko puta, svaki put na neznatno druk\xc4\x8dijem mjestu. \xc4\x8cini se da je ograda razdvajala cahokijsko glavno ceremonijalno mjesto od ostalih dijelova grada._NEWLINE_Me\xc4\x91u ostale primjere spadaju nalazi\xc5\xa1ta Angel Mounds u ju\xc5\xbenoj Indiani, Kincaid u Illinoisu, Parkin i Nodena u jugoisto\xc4\x8dnom Arkansasu i Etowah u srednjozapadnoj Georgiji, SAD."